قسطنطيوس كولوروس

قسطنطيوس كولوروس (بالكامل: ماركوس فلافيوس فاليريوس قسطنطيوس هيركوليوس اغسطس) (بالانجليزي:Marcus Flavius Valerius Constantius Herculius Augustus) , قسطنطيوس الاول , المعروف باسم قسطنطيوس كولوروس,"Marcus Flavius Valerius Constantius", "Valerius Constantius", "Gaius Valerius Constantius", and "Gaius Fabius Constantius" have been found on inscriptions, while Aurelius Victor (Caes 39:24) implied it may have been Julius Constantius اتولد فى 31 مارس 250 و مات فى 25 يوليه 306 بالتقويم اليوليانى (الميلادى القديم) , كان امبراطور رومانى فى الفتره من سنت 293 لغايت سنت 306 . و يبقى ابو قسطنطين العظيم مؤسس العيلة القسطنطينية التّى حكمت الامبراطورية الرومانية بين سنين 306 و 350 . ايام حكمه كامبراطور معاون "قيصر" نجح فى انه يقضى على تمرد كاروسيوس و غلب خليفته اليكتوس و استرد بريطانيا لأملاك الامبراطورية الرومانية , كمان اشترك مع الامبراطور ماكسيميان فى الحملات العسكريه الضخمه اللى قام بيها فى منطقت الغال ضد تمرد السكان المحليين هناك . و ايام حكمه كـ"اغسطس" سنت 305 قام بحمله ضخمه ورا حاجز أنطونين الدفاعى ضد البكتيين فى شمال اسكتلندا .W.S. Hanson "Roman campaigns north of the Forth-Clyde isthmus: the evidence of the temporary camps" لكنه مات فجأه فى وسط الحمله فى مدينت ايبوراكوم (يورك دلوقتى) . بموت قسطنطيوس انتهى نظام الحكم الرباعى اللى كان بدأه الامبراطور دقلديانوس كتقليد لحكم الامبراطورية الرومانية.

 نشأته 
قسطنطيوس اتولد فى داردانيا,Roman Colosseum بعض المصادر بتقول ان ابوه هو يوتريبيوس و هو نبيل من اقليم مويزيا و بينتمى للطبقه الارستقراطيه فى البلاط الرومانى , و ان امه هى كلاوديا بنت اخت الامبراطور كلاوديوس التانى .Historia Augusta, Life of Claudius 13 بس فيه مصادر تانيه بتقول ان النسب ده من تأليف قسطنطين ابنه , اللى حاول يعمل لأبوه نسب ارستقراطى لما وصل للحكم , و نفس المصادر بترجح ان قسطنطيوس فى الحقيقه جاى من اصل متواضع على عكس ادعاءات قسطنطين.Southern, pg. 172
قسطنطيوس كان عضو فى فرقة Protectores Augusti Nostri و هى فرقة من الحرس الامبراطورى تدريبها عالى و مهمتها حمايت الامبراطور . الفرقه دى اتكونت بمعرفت الامبراطور أورليان لحمايتو فى حروبه ضد مملكة تدمر .Potter, pg. 288 قسطنطيوس ااترقا فى عهد الامبراطور كاروس و وصل لمستوى حاكم اقليم دلماتيا .Odahl, Charles Matson. Constantine and the Christian Empire. New York: Routledge, 2004. p.16 قسطنطيوس ساعد دقلديانوس فى الوصول للحكم بالمعارضه لـكارينوس وريث الامبراطور كاروس , و انضم بالجيش بتاعو لمساعدت دقلديانوس ضد كارينوس فى معركة مارجوس فى يوليه 285 , و بكده كان قسطنطيوس له دور كبير فى وصول دقلديانوس للكرسى الامبراطوري.Potter, pg. 280

سنت 286 الامبراطور الجديد دقلديانوس رقّى صديقه القائد ماكسيميان و خلاه امبراطور على الجزء الغربى من الامبراطوريه الرومانيه و دقلديانوس بقى امبراطور على الجزء الشرقى .DiMaio, Constantine I Chlorus; Canduci, pg. 119 سنت 288 ماكسيميان امبراطور الجزء الغربى عيّن قسطنطيوس رئيس للحرس الخاص بيه , و ما بين سنين 287 و 288 كان قسطنطيوس اشترك مع ماكسيميان فى حملات كتير ضد القبايل الفرانكيه و الجرمانيه فى منطقت الراين و الدانوب .Southern, pg. 142 و عشان يقوى علاقته بالقائد الجديد بتاعو , قسطنطيوس طلّق مراتو هيلانا و اتجوز تيودورا بنت ماكسيميان.Potter, pg. 288; Canduci, pg. 119

 الترقيه لرتبة قيصر 
دقلديانوس و ماكسيميان كانو مهتمين بطموح قسطنطيوس و نتيجت اخلاصه ليهم كانو عايزين يشركوه معاهم فى الحكم , و ده اللى خلاهم يخترعوا صيغه جديده للحكم هى مجلس الحكم الرباعى .Southern, pg. 145 بحيث الامبراطوريه الرومانيه تكون مقسومه نصين , و كل نص بيحكمه امبراطور "اغسطس" بيساعده امبراطور معاون "قيصر" و بحيث يكون كل قيصر هو ولى عهد الامبراطور بتاعو عشان مايحصلش خناقات ع السلطه لما يموت الاغسطس .

فى اول مارس سنت 293 فى مدينت ميلانو قسطنطيوس اتعين كقيصر على الجزء الغربى من الامبراطوريه فى معاونة الامبراطور ماكسيميان ,Birley, pg. 382 و بقى حاكم عسكرى على منطقت الغال و اسبانيا و بريطانيا . و بنفس الطريقه دقلديانوس هو كمان عيّن لنفسو قيصر معاون هو جاليريوس فى 21 مايو سنت 293.

اول مهمه كانت مطلوبه من قسطنطيوس و هو قيصر هى انه يقضى على تمرد كاروسيوس و استقلاله ببريطانيا و شمال الغال . و فعل فى اواخر سنت 293 كان قسطنطيوس نجح فى انه يقضى على معظم قوة كاروسيوس فى الغال و حصره فى الجزيره البريطانيه , و ابتدا يجهز اسطول استعداداً لغزو بريطانيا من البحر .Birley, pg. 385 من الحاجات اللى ساعدته كمان ان كاروسيوس اتقتل بعد انقلاب عسكرى من وزير ماليته اليكتوس . عدم الاستقرار الداخلى فى حكم كاروسيوس و من بعديه اليكتوس ساعد قسطنطيوس فى انه يركز الاول مع القبايل الفرانكية اللى كانت مواليه لتمرد كاروسيوس و نجح فعل خلال سنتين انه يقلل خطرهم الى حد كبير على سنت 295.Southern, pg. 149
لما حس انه مستعد و ان وصول جيش ماكسيميان على حدود الراين هايسند ضهرو , ابتدا يجهز اسطول ضخم لعبور القنال الانجليزى للقضاء على اليكتوس . الحمله كانت مقسومه نصين نص بقيادت واحد من الجنرالات بتوع قسطنطيوس و هو يوليوس اسكليبودتوس و نص بقيادت قسطنطيوس نفسو . النص الاولانى وصل بريطانيا عند جزيرة وايت و قابل جيش اليكتوس و هزمه ,Aurelius Victor, Liber de Caesaribus, 39 و النص التانى بقيادت قسطنطيوس طلع بسرعه و احتل مدينت لندن لتأمينها من هجمات فلول جيش اليكتوس المهزوم او من هجمات المرتزقه من القبايل الفرانكية اللى بقوا من غير قائد يدفع لهم بعد موت اليكتوس . بعدها قسطنطيوس قام بحملت تطهير واسعه و قبض على كل المرتزقه و اعدمهم .Potter, pg. 292

قسطنطيوس فضل فى بريطانيا كام شهر على بال ما الامور تستقر شويه , و عمل شويت اصلاحات و غير كل القيادات بتاعت كاروسيوس و جاب قاده مخلصين للامبراطوريه ,Birley, pg. 393 و عمل تقسيمات اداريه جديده و اعاد تحصين سور هادريان الدفاعي. و فى أواخر سنت 298 رجع للغال و حارب فى معركة لينجون ضد قبايل الآلامانيين , و اتحاصر 6 ساعات كامله دافع فيها عن المدينه بعدد قليل من العساكر قبل ما الجيش بتاعو ييجى يحرر المدينه و ينقذه.Eutropius, Breviarum 9.23 سنت 300 حارب ضد القبايل الفرانكية على جبهت الراين تانى , و اعاد انتشار الفرانكيين فى المناطق المهجوره من الغال.Southern, pg. 152

سنت 303 دقلديانوس ابتدا سلسله من الاجراءات الوحشيه ضد المسيحيين فى الامبراطوريه الرومانيه , بس قسطنطيوس مكانش متشجع اوى للمشاركه فى اضطهاد المسيحيين .Potter, pg. 339; Southern, pg. 168 و كان هو الوحيد من ضمن الاباطره الاربعه فى مجلس الحكم الرباعى اللى ماعملش مدابح ضخمه ضد المسيحيين و كل اللى عمله كان انه هدم عدد من الكنايس .DiMaio, Constantine I Chlorus طبع جاليرويس المنافس بتاعو استغل ده و بذل مجهود مضاعف فى اضطهاد المسيحيين عشان يبان اودام دقلديانوس انه اشطر و اكفأ .

 الصعود للكرسى الامبراطورى 
بين سنت 303 و سنت 305 جاليريوس ابتدا عدد من المناورات عشان يضمن مكانه كامبراطور بعد دقلديانوس و ماكسيميان , و عمل اجتماع مع ماكسيميان سنت 304 عشان و حاول يقنعه ان قسطنطيوس ماينفعش يبقى امبراطور لأنه لو بقا امبراطور فى جبهت الراين هاتفضى و مش هايكون فيها قائد عسكرى كبير.Potter, pg. 344 معروف ان قبل سنت 303 كان فيه اتفاق ضمنى بين الاباطره الاربعه فى مجلس الحكم الرباعى ان قسطنطين ابن قسطنطيوس و مكسينتيوس ابن ماكسيميان هايترقوا لمنصب امبراطور معاون "قيصر" بعد تنحى دقلديانوس و ماكسيميان . بس بنهايت سنت 304 كان جاليريوس نجح فى اقناع دقلديانوس بان قرايبو ماكسمينوس و سفيروس هما الأولى بمنصب قيصر .Potter, pg. 340
و بالفعل فى اول مايو سنت 305 دقلديانوس اتنحى و سلم الحكم لـجاليريوس كامبراطور على الجزء الشرقى و ماكسيميان اتنحى و سلم الحكم لقسطنطيوس كامبراطور على الجزء الغربى , و ااترقا ماكسمينوس و سفيروس لمنصب امبراطور معاون "قيصر" . قسطنطين كان متضايق بسبب استبعاده من منصب "قيصر" و رجع لبلاط ابوه على ساحل الغال كقائد عسكرى فى الوقت اللى كان قسطنطيوس بيجهز لحملته على بريطانيا .outhern, pg. 170; Eutropius, Breviarum 10.1; Aurelius Victor, Epitome de Caesaribus 39; Zosimus, Historia Nova 2

 وفاته 
سنة 305 قسطنطيوس دخل لعمق بريطانيا و وصل لأقصى شمال الجزيره البريطانيه و عمل حمله عسكريه ضد البكتيين فى اسكتلندا و انتصر عليهم و اخد لقب Britannicus Maximus II يعنى "سيد بريطانيا" فى 7 يناير 306,Birley, pg. 406 و ده للمرة التانيه بعد دقلديانوس اللى كان اول واحد ياخد اللقب ده. و لكن و هو فى طريق رجوعه فى مدينت يورك مات فجأه يوم 25 يوليه سنت 306 .Potter, pg. 346 و كتب فى وصيته ان ابنه قسطنطين يبقى هو خليفته , و بالتبعيه جيش قسطنطيوس اعلن قسطنطين امبراطور على الجزء الغربى من الامبراطوريه فى نفس اليوم فى مدينت يورك.Eutropius, Breviarum 10.1–2; Canduci, pg. 126

 شوف 
ليستة امبراطرة الرومان

 مصادر 

تصنيف:رومان
تصنيف:امبراطوريه رومانيه
تصنيف:امبراطرة الرومان